Likumprojekta

**„Par Latvijas Republikas valdības un Kuveitas Valsts valdības nolīgumu par gaisa satiksmi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts sagatavots atbilstoši Deklarācijas par Valda Dombrovska vadītā Ministru kabineta iecerēto darbību sadaļai „Transports, infrastruktūra un sakari”, kurā noteikts: „Attīstīsim lidostu "Rīga" kā rentablu Eirāzijas nozīmes lidojumu centru, veicinot gan pasažieru, gan kravu plūsmas kapacitātes palielināšanu.”. |
| 2. | Pašreizējā situācija un problēmas | Latvijas Republikas valdības un Kuveitas Valstsvaldības nolīgums par gaisa satiksmi (turpmāk – nolīgums) tika parakstīts 2009.gada 10.novembrī. Nolīguma projektu izstrādāja Satiksmes ministrija pamatojoties uz nolīgumiem, kas tika parakstīti līdz 2009.gadam, kā arī saskaņā ar Eiropas Parlamenta un Padomes Regulu (EK) Nr. 847/2004 attiecībā uz sarunām par gaisa satiksmes pakalpojumu nolīgumiem starp dalībvalstīm un trešām valstīm un šo nolīgumu īstenošanu (turpmāk – regula Nr.847/2004). Nolīguma projektā tika iekļautas standarta klauzulas, kuras Eiropas Komisija izstrādāja, lai nodrošinātu Eiropas Savienības dalībvalstu un trešo valstu divpusējo gaisa satiksmes nolīgumu atbilstību Eiropas Savienības tiesību aktiem un ņemot vērā regulas Nr.847/2004 prasības. Minētās standarta klauzulas iekļautas nolīguma 1.panta 3.punktā, 4.panta 3.punktā un 5.panta 1.1.punktā.Atsauce uz Eiropas Kopienas tiesību aktiem, kas iekļauta 4.panta 2.punkta a) i) apakšpunktā un 5.panta 1.punkta a) i) apakšpunktā, nozīmē atsauci uz Regulu Nr. 847/2004 un 2008.gada 24.septembra Regulu (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija) (turpmāk – regula Nr. 1008/2008), kā arī citām regulām, kas regulē gaisa pārvadājumu pakalpojumu sniegšanu.Standarta klauzulas ietver atsauci uz Eiropas Savienības (nolīguma parakstīšanas laikā – saskaņā ar regulu Nr.847/2004 - Eiropas Kopienas) pilsoņu tiesībām un pienākumiem šā līguma izpratnē, kā arī nosacījumus, kas ļauj Eiropas Savienības dalībvalstij vai tās pilsoņiem piederošu aviokompāniju nozīmēt lidojumu veikšanai uz trešo valsti, kā arī atcelt šo nozīmējumu. Galvenie nosacījumi citas Eiropas Savienības aviokompānijas nozīmēšanai saskaņā ar regulas Nr.847/2004 preambulas 10.punktu ir fakts, ka izveidots uzņēmums nozīmējošās valsts teritorijā (t.sk. filiāle, meitas uzņēmums), kā arī saskaņā ar Eiropas Parlamenta un Padomes Regulas (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādātā versija) prasībām Eiropas Savienības dalībvalstij un tās pilsoņiem ir noteicošās īpašuma tiesības uz aviokompāniju un tie realizē šīs aviokompānijas faktisko kontroli. Nolīguma 7.pantā iekļautie nosacījumi, kas paredz atbrīvošanu no muitas un citiem nodokļiem, neskar muitas savienības jautājumus un atbilst Eiropas Savienības tiesību aktu prasībām, t.i., Līguma par Eiropas Savienības darbību (turpmāk – LESD) 2.panta 2.punkta, 4.panta 2.punkta g) apakšpunkta prasībām, kā arī Muitas likuma VII nodaļas prasībām. Nolīguma 7.pants regulē tādu priekšmetu un vielu ievešanu, kuras netiek tirgotas valstī, kurā ievestas, bet gan izmantotas nozīmētās aviokompānijas gaisa kuģī (piemēram, degviela, smērvielas, gaisa kuģa detaļas, kas nepieciešamas tā remontam, reklāmas materiāli, kas netiek pārdoti, kā arī ēdieni un dzērieni, kas tiek pārdoti tikai gaisa kuģī utt.). Latvijas Republikas ārlietu ministra M.Riekstiņa vizītes laikā Kuveitā minētā nolīguma projekts tika iesniegts Kuveitas pusei, kas pilnībā un bez izmaiņām un papildinājumiem to akceptēja. Kuveitas puse piedāvāja Latvijas ārlietu ministram parakstīt Latvijas piedāvāto nolīguma projektu nekavējoties, lai saīsinātu procedūrām nepieciešamo laiku un veicinātu abu valstu sekmīgu sadarbību.Ņemot vērā, ka nolīguma projekts bija izstrādāts Latvijā un Kuveitas puse tam pilnībā piekrita, Latvijas ārlietu ministrs piekrita parakstīt nolīguma projektu attiecīgās vizītes laikā. Nolīguma puses nepieciešamības gadījumā to var grozīt saskaņā ar nolīguma 20.pantu. Ņemot vērā nolīguma parakstīšanas apstākļus un to, ka nolīgumā ir iekļautas visas Eiropas Komisijas izstrādātās obligātās standarta klauzulas, Eiropas Komisija akceptēja parakstīto nolīgumu savā 2013.gada 15.jūlija vēstulē Nr.MOVE/E1/MG/cp(2013). Tā kā nolīgums tika parakstīts 2009.gada 10.novembrī, bet Eiropas Komisijas pārstrādātā standarta klauzulu jaunā redakcija tika saņemta 2012.gada 13.novembrī, Eiropas Komisija akceptēja parakstīto nolīgumu tā pašreizējā redakcijā savā 2013.gada 15.jūlija vēstulē Nr.MOVE/E1/MG/cp(2013).Šis nolīgums tiek slēgts starp Latvijas Republikas valdību un Kuveitas Valstsvaldību, bet nolīgumā ietverto saistību izpildi Latvijas Republikā koordinēs Satiksmes ministrija un Kuveitas Valstī– Civilās aviācijas ģenerāldirektorāts. |
| 3. | Saistītie politikas ietekmes novērtējumi un pētījumi | Nav. |
| 4. | Tiesiskā regulējuma mērķis un būtība | Likumprojekts „Par Latvijas Republikas valdības un Kuveitas Valstsvaldības nolīgumu par gaisa satiksmi” (turpmāk – likumprojekts) izstrādāts, lai pieņemtu un apstiprinātu Latvijas Republikas valdības un Kuveitas Valstsvaldības nolīgumu par gaisa satiksmi (turpmāk – nolīgums). Nolīguma noslēgšana izveidos tiesisku pamatu regulāru gaisa pārvadājumu veikšanai starp Latviju un Kuveitu. Nolīgums nosaka Latvijas un Kuveitas aviokompāniju tiesības, atrunā regulāro gaisa pārvadājumu uzsākšanas nosacījumus un darbības noteikumus, kādi jāievēro abu valstu aviokompānijām, veicot regulāros pasažieru un kravu gaisa pārvadājumus starp Latviju un Kuveitu. Nolīgums paredz pasažieru un kravu gaisa pārvadājumu veikšanas vispārējos principus, nodokļu un nodevu piemērošanu, abpusēju licenču un sertifikātu atzīšanu, strīdu izšķiršanu un citus ar regulāras gaisa satiksmes veikšanu saistītus jautājumus. |
| 5. | Projekta izstrādē iesaistītās institūcijas | Nolīguma projektu ir izstrādājusi Latvijas Republikas Satiksmes ministrija un Latvijas Republikas ārlietu ministra vizītes laikā Kuveitā tas iesniegts Kuveitas pusei. |
| 6. | Iemesli, kādēļ netika nodrošināta sabiedrības līdzdalība | Nav. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Ar šo likumprojektu apstiprināmais nolīgums veicinās gaisa satiksmes pakalpojumu attīstību starp Latviju un Kuveitu, piedāvājot sabiedrībai kopumā jaunu tiešo lidojumu galamērķi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme | Ar šo likumprojektu apstiprināmais nolīgums veidos līgumtiesisko pamatu gaisa pārvadājumu pakalpojumu sniegšanai starp Latviju un Kuveitu, tādējādi sekmējot nozares attīstību kopumā, t.sk. attiecībā uz gaisa pārvadājumu kvalitātes, konkurences nosacījumu un pakalpojumu tirdzniecības bilances uzlabošanos. |
| 5. | Administratīvās procedūras raksturojums | Ar šo likumprojektu apstiprināmais nolīgums nosaka administratīvās procedūras, kuras jāveic uzsākot regulārus gaisa pārvadājumus un šo pārvadājumu veikšanas laikā. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |
| **IV. Tiesību akta projekta ietekme uz spēkā esošo tiesību normu sistēmu** |
| Nav attiecināms. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1957.gada 25.marta Līguma par Eiropas Savienības darbību 4., 90., 100.pants. Eiropas Parlamenta un Padomes Regula (EK) Nr. 847/2004 attiecībā uz sarunām par gaisa satiksmes pakalpojumu nolīgumiem starp dalībvalstīm un trešām valstīm un šo nolīgumu īstenošanu. |
| 2. | Citas starptautiskās saistības | Nolīgumā ietvertas saistības, kas jāievēro Latvijas Republikai un Kuveitas Valstij kā Starptautiskās civilās aviācijas organizācijas dalībvalstīm (1944.gada 7.decembra Konvencijas par starptautisko civilo aviāciju 6.pants). |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes Regula (EK) Nr. 847/2004 attiecībā uz sarunām par gaisa satiksmes pakalpojumu nolīgumiem starp dalībvalstīm un trešām valstīm un šo nolīgumu īstenošanu; Eiropas Parlamenta un Padomes Regula (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija).  |
|   |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regulas (EK) Nr.847/2004 attiecībā uz sarunām par gaisa satiksmes pakalpojumu nolīgumiem starp dalībvalstīm un trešām valstīm un šo nolīgumu īstenošanu 1.pants. | Latvijas Republikas valdības un Kuveitas Valstsvaldības nolīgums par gaisa satiksmi 1. – 23.pants | Tiek izpildīta Regulas Nr.847/2004 1.panta prasība, ka dalībvalsts var rīkot sarunas ar trešo valsti par jaunu gaisa satiksmes pakalpojumu nolīgumu, ja šādās sarunās ietverti visi attiecīgie standarta noteikumi, ko kopīgi izstrādājušas un pieņēmušas dalībvalstis un Komisija.Noslēgtajā Nolīgumā ir ietverti visi attiecīgie standarta noteikumi.Nolīgumā ietverto saistību izpildi Latvijas Republikā koordinēs Satiksmes ministrija  | Nolīgums izstrādāts atbilstoši Regulas Nr.847/2004 1.panta prasībām.Nolīguma prasības nav stingrākas par Eiropas Komisijas un dalībvalstu kopīgi izstrādāto un pieņemto standarta noteikumu prasībām. |
| Eiropas Parlamenta un Padomes Regulas (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija) 15.panta 1., 2. un 4.punkts. | Latvijas Republikas valdības un Kuveitas Valstsvaldības nolīguma par gaisa satiksmi 4. un 5.pants. | Tiek izpildīti Regulas (EK) Nr. 1008/2008 15.panta 1., 2. un 4.punkta noteikumi, kas nosaka, ka Kopienas gaisa pārvadātāju tiesības Kopienā veikt gaisa pārvadājumus. | Nolīgums izstrādāts atbilstoši Regulas (EK) Nr. 1008/2008 15.panta 1., 2. un 4.punkta prasībām.Nolīguma prasības nav stingrākas par Regulas (EK) Nr. 1008/2008 15.panta 1., 2. un 4.punkta prasībām. |
| Eiropas Parlamenta un Padomes Regulas (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija) 22.pants. | Latvijas Republikas valdības un Kuveitas Valstsvaldības nolīguma par gaisa satiksmi 11.pants. | Tiek izpildīti Regulas (EK) Nr. 1008/2008 22.panta noteikumi par gaisa pārvadājumu cenu noteikšanas brīvību Kopienā. | Nolīgums izstrādāts atbilstoši Regulas (EK) Nr. 1008/2008 22.panta prasībām.Nolīguma prasības nav stingrākas par Regulas (EK) Nr. 1008/2008 22.panta prasībām. |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Regulas Nr.847/2004 1.pantā paredzētie standarta noteikumi ir iekļauti Nolīgumā. Nolīgums izstrādāts atbilstoši Regulas (EK) Nr. 1008/2008 15.panta 1., 2. un 4.punkta un 22.panta prasībām. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |

|  |
| --- |
| **2. tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei** |
| Attiecīgā starptautiskā tiesību akta vai starptautiskas institūcijas dokumenta (turpmāk - starptautiskais dokuments) datums, numurs un nosaukums | 1944.gada 7.decembra Konvencija par starptautisko civilo aviāciju. |
|   |
| A | B | C |
| Starptautiskās saistības, kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nolīgums nosaka Latvijas un Kuveitas aviokompāniju tiesības, atrunā regulāras starptautiskas gaisa satiksmes uzsākšanas nosacījumus un darbības noteikumus, kādi jāievēro abu valstu aviokompānijām, veicot regulāros pasažieru un kravu gaisa pārvadājumus starp Latviju un Kuveitu.Saskaņā ar Konvencijas 6.pantu „Regulāra gaisa satiksme” Līgumslēdzējām Pusēm ir jānodrošina, ka virs to valstu teritorijām vai uz tām nevar notikt nekāda regulāra starptautiska gaisa satiksme bez speciālas minēto valstu atļaujas un atbilstoši tādas atļaujas nosacījumiem. | Konvencijas 6.pants „Regulāra gaisa satiksme”.  | Saistības tiek izpildītas pilnībā.Satiksmes ministrija ir atbildīga par šo saistību izpildi pilnībā.  |

|  |  |
| --- | --- |
|   Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |
|  |  |
|  **VI. Sabiedrības līdzdalība un šīs līdzdalības rezultāti** |
| Nav attiecināms. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nolīguma projektu ir izstrādājusi Latvijas Republikas Satiksmes ministrija un Latvijas Republikas ārlietu ministra vizītes laikā Kuveitā tas iesniegts Kuveitas pusei. |
| 2. | Projekta izpildes ietekme uz pārvaldes funkcijām | Nav. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav. |
| 6. | Cita informācija | Nav. |

Satiksmes ministrs A.Matīss

Vīza: Valsts sekretārs K.Ozoliņš

09.01.2014; 11:05

1929

A.Muižnieks

67028209, arnis.muiznieks@sam.gov.lv